wickkiey/tamil-wikipedia-markdown huggingface dataset:
# பாம்பாறு (தென் தமிழ்நாடு)



**பாம்பாறு** அல்லது **சர்ப்ப நதி** எனப்படும் இந்த ஆறு, தமிழ்நாட்டிலுள்ள சிவகங்கை, புதுக்கோட்டை, இராமநாதபுரம் மாவட்டங்களில் பாய்கிறது. புதுக்கோட்டை மாவட்டத்தில் உள்ள பெருங்கனூருக்கு அருகே உருவாகிறது. சுமார் 50 கி.மீ. (31 மைல்) ஓடி திருப்புனவாசல் என்ற புண்ணிய தலத்திற்கு அருகே சென்று வங்காள விரிகுடாவில் கலக்கிறது. தற்சமயம் புதுக்கோட்டை மாவட்டம் மற்றும் சிவகங்கை/ராமநாதபுரம் மாவட்டங்களுக்கிடையே எல்லையாக உள்ளது.
# Module:Location map/data/Australia New South Wales

return {  
name = 'நியூ சவுத் வேல்ஸ்',  
top = -27.9,  
bottom = -37.8,  
= 140.6,  
= 153.9,  
image = 'Australia New South Wales location map blank.svg',  
image1 = 'Australia New South Wales relief location map.png',  
image2 = 'Australia New South Wales location map.svg'  
}
# லெஸ்லி ஆரோன்

**லெஸ்லி ஆரோன் (**Leslie Aaron) இந்தியத் துடுப்பாட்ட வீரர் ஆவார். வலதுகை மட்டையாளரான இவர் வலதுகை மித பந்துவீச்சாளருமான இவர் கேரள அணிக்காக விளையாடினார். இவர் கேரள மாநிலம், கண்ணூரில் பிறந்தார்.  

ஆரோன் ஒரு முதல் தரத் துடுப்பாட்டத்தில் விளையாடியுள்ளார். 1958 - 1959 ஆம் ஆண்டுகளில் நடைபெற்ற ரஞ்சிக் கோப்பைத் தொடரில், சென்னை<nowiki/>அணிக்கு எதிரான போட்டியில் விளையாடினார். இதன் முதல் ஆட்டப்பகுதியில் 4 ஓட்டங்களும், இரண்டாவது ஆட்டப் பகுதியில் ஓட்டங்கள் எதுவும் எடுக்காமலும் ஆட்டமிழந்தார். பந்துவீச்சில் 33 ஓவர்கள் வீசி வமன் குமார் உள்ளிட்ட 5 இலக்குகளைக் கைப்பற்றினார்.
# காரா கிதை



**காரா கிதை** (; 1124–1218), **காரா கிதன் கானரசு** அல்லது **மேற்கு லியாவோ** , அலுவல் ரீதியாக **பெரிய லியாவோ** , என்பது நடு ஆசியாவில் இருந்த ஒரு சீனமயமாக்கப்பட்ட கிதான் பேரரசு ஆகும். இதை எலு தசி என்பவர் தோற்றுவித்தார். இவர் தங்கள் பூர்வீக இடமான வடக்கு மற்றும் வடமேற்கு சீனாவில் சுரசன்களின் தாக்குதலில் இருந்து எஞ்சிய லியாவோ வம்சத்தினரைக் கொண்டு இதைத் தோற்றுவித்தார். நைமர்கள் குச்லுக் தலைமையில் இதை கி.பி. 1211ல் கைப்பற்றினர்; பாரம்பரிய சீன, பாரசீக, மற்றும் அரேபிய நூல்கள் இக்கைப்பற்றலோடு காரா கிதை ஆட்சி முடிவுக்கு வந்தது என்கின்றன. இப்பேரரசு கி.பி. 1218ல் மங்கோலியப் பேரரசால் கைப்பற்றப்பட்டது.
# சாண்டி ஆரோன்



**சாண்டி ஆரோன் (**Sandy Aaron (சூன் 22, 1928 – ஏப்ரல் 26, 2016) என்பவர் முன்னாள் இந்தியத் துடுப்பாட்ட வீரர் ஆவார். இவர் 1957 களில் கொச்சி மற்றும் கேரள மாநில அணிகளுக்காக முதல் தரத் துடுப்பாட்டப் போட்டிகளில் விளையாடினார்.  

தனது முதல் போட்டியில் 77 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். மேலும் இரண்டாவது ஆட்டப் பகுதியில் 40 ஓட்டங்கள் விட்டுக்கொடுத்து 1 இலக்குகளைக் கைப்பற்றினார். மட்டையாட்டத்தில் 29 மற்றும் 40 ஓட்டங்கள் எடுத்தார்.
# செக்கச்சிவந்த வானம்


**செக்கச்சிவந்த வானம்** (Chekka Chivantha Vaanam) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் காற்று வெளியிடை படத்திற்குப் பிறகு இயக்குநர் மணிரத்னம் தமிழில் இயக்கியுள்ள திரைப்படம் ஆகும். இத்திரைப்படத்தில் சிம்பு, அர்விந்த் சுவாமி, விஜய் சேதுபதி, அருண் விஜய், பிரகாஷ் ராஜ், ஜோதிகா, அதிதி, ஐஸ்வர்யா ராஜேஷ் ஆகியோர் நடித்துள்ளனர். ஏ. ஆர். ரகுமான்னால் இயற்றப்பட்ட இசை மற்றும் சந்தோஷ் சிவனின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 27, 2018 அன்று வெளியானது. இது கொரிய மொழியில் வெளியான New World திரைப்படத்தை தழுவி எடுக்கப்பட்டுள்ளது.  

## கதைக்களம்
பிரகாஷ் ராஜ் ஒரு தாதா. குற்றத் தொழில்களைத் தனது அடியாட்கள் படையைக் கொண்டு செய்து முடிப்பவர். அவரைக் கொலை செய்ய யாரோ முயற்சிக்கிறார்கள். பிரகாஷ் ராஜின் மகன்களாக வரும் அரவிந்த் சாமி, அருண் விஜய், சிம்பு ஆகியோர் நடித்துள்ளனர். கதைப்படி, அரவிந்த்சாமி அப்பாவின் வலதுகரமாக இருக்கிறார். அருண் விஜய் துபாயில் ஒரு வணிகராக இருக்கிறார். சிம்பு செர்பியாவில் ஆயுதக் கடத்தல் செய்கிறார். பிரகாஷ் ராஜ் மாரடைப்பில் இறக்க அவரின் இடத்தை அரவிந்த்சாமி பிடிக்கிறார். இதன் காரணமாக கோபமடைந்த அருண்விஜய் மற்றும் சிம்பு ஆகியோர் அரவிந்த்சாமியை ஆட்டம் காண வைக்க முயற்சிக்கிறார்கள். அப்பாவின் இடத்தை அரவிந்த்சாமி தக்க வைத்துக் கொண்டாரா? இழந்தாரா? என்பதே மீதிக் கதையாகும்.  

## நடிப்பு
- அரவிந்த்சாமி
- சிம்பு
- விஜய் சேதுபதி
- அருண் விஜய்
- பிரகாஷ் ராஜ்
- தியாகராஜன்
- ஜெயசுதா
- ஜோதிகா
- ஐஸ்வர்யா ராஜேஷ்
- அதிதி ராவ் ஹைதாரி
- மன்சூர் அலி கான்
# டக்கர் சிலுவை

**டக்கரின் சிலுவை** (*Tucker's Cross*) என்பது 1955 ஆம் ஆண்டில் பெர்முடா கடல் ஆராய்ச்சியாளர் டெடி டக்கர் என்பவரால் கண்டுபிடிக்கப்பட்ட ஒரு மரகதம் பதித்த 22 காரட் தங்கச் சிலுவை ஆகும். 1594 ஆம் ஆண்டில் மூழ்கிப் போன எசுபானிய கப்பலான சாண்ட் பெட்ரோ என்பதில் இருந்து கிடைத்ததாக நம்பப்படுகிறது.  

இதைக் கண்டுபிடித்த, டக்கர் அதன் எளிமை காரணமாக இந்தியத் தயாரிப்புச் சிலுவை என்று நம்பினார். இருப்பினும், 1997 ஆம் ஆண்டளவில் நேர்ச்சிக்குள்ளான கப்பலில் கண்டுபிடிக்கப்பட்ட மிக விலை மதிப்புமிக்க ஒற்றைப் பொருளாக இது கருதப்பட்டது.  

1959 ஆம் ஆண்டு பெர்முடா அரசாங்கத்திற்கு டக்கர் அந்த சிலுவையை ஒரு லட்சம் டாலர் என்ற குறைந்த விலைக்கு விற்றார். எந்தக் காரணத்தைக் கொண்டும் பெர்முடா தீவை விட்டு இந்தச் சிலுவை வெளியே போகக் கூடாது’ என்று அரசிடம் கேட்டுக் கொண்டார். சில வருடங்களுக்கு டக்கரும் அவரது மனைவியுமே அரசின் அருங்காட்சியகத்தை நடத்தும் பொறுப்பை ஏற்றுக்கொண்டனர். அங்கே அந்தச் சிலுவை பாதுகாப்பாக இருந்தது. 1975இல் இங்கிலாந்து அரசி இரண்டாம் எலிசபெத், டக்கர் சிலுவையைப் பார்வையிட பெர்முடா அருங்காட்சியகத்துக்கு வந்தார். அப்போது தங்க நிறத்தில், பச்சைக் கற்களுடன் ஒரு சிலுவை இருந்தது. ஆனால், அது போலி. அசலான டக்கர் சிலுவை காணாமல் போனது அப்போதுதான் கண்டுபிடிக்கப்பட்டது.
# வார்ப்புரு:User-uaa

<span>} (talk **·** contribs **·** <span>deleted **·** </span>[} filter log] **·** <span>SUL</span> **·** Google)<span> **•** (block · [ soft] **·** **[}} promo] · [}} cause] ·** [}} bot] **·** [ hard] **·** [}} spam] **·** [}} vandal])</span></span><noinclude>  

</noinclude>
# சோடியம் டெட்ராசல்பைடு



**சோடியம் டெட்ராசல்பைடு** *(Sodium tetrasulfide)* என்பது Na<sub>2</sub>S<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சளும் ஆரஞ்சும் கலந்த நிறத்தில் திண்மமாகக் காணப்படும் இச்சேர்மம் தண்ணீரில் நீராற்பகுப்பு அடைந்து கரைகிறது . சில சிறப்புமிக்க பலபடிகளைத் தயாரிப்பதற்கு இது முன்னோடிச் சேர்மமாக பயன்படுகிறது. சோடியம்- கந்தகம் மின்கலன்களில் முன்மாதிரி இடைநிலையாகவும் இது பயன்படுகிறது.  

## தயாரிப்பு

தனிமநிலை கந்தகம் மற்றும் ஆல்ககால் கரைசலிலுள்ள சோடியம் ஐதரோசல்பைடு ஆகியன வினைபுரிந்து சோடியம் டெட்ராசல்பைடு உருவாகிறது:  

:2NaSH + 4 S &rarr; Na<sub>2</sub>S<sub>4</sub> + H<sub>2</sub>S  

## கட்டமைப்பு

கந்தக அணுக்களின் கோணல்மாணலான சங்கிலிகளை பல்சல்பைடு எதிர்மின் அயனிகள் ஏற்றுக் கொள்கின்றன. S-S பிணைப்புகளின் பிணைப்பு இடைவெளி 2.05 Å ஆகவும் S-S-S-S பிணைப்புகளின் இருமுகக் கோண அளவு கிட்டத்தட்ட 90° ஆகவும் அமைகின்றன.  

## வினைகள் மற்றும் பயன்கள்

சோடியம் டெட்ராசல்பைடுடன் அமிலங்களைச் சேர்த்து சூடுபடுத்தினால் ஐதரசன் சல்பைடும் தனிமநிலை கந்தகமும் தோன்றுகின்றன. ஆல்க்கைலேற்றும் முகவர்களுடன் சேர்த்து சூடுபடுத்தினால் கரிம பல்சல்பைடுகள் உருவாகின்றன. குறுக்குப் பிணைப்பு முகவரான பிசு(டிரையீத்தாக்சிசிலில்புரோப்பைல்)டெட்ராசல்பைடை உற்பத்தி செய்ய பயன்படுவது இதன் வர்த்தகப் பயனாகும் :  

:Na<sub>2</sub>S<sub>4</sub> + 2 ClC<sub>3</sub>H<sub>6</sub>Si(OEt)<sub>3</sub> → S<sub>4</sub>[C<sub>3</sub>H<sub>6</sub>Si(OEt)<sub>3</sub>]<sub>2</sub> + 2 NaCl  

சிலசமயங்களில் ஒரு கலவையாக பிற பல்சல்பைடுகளுடன் சோடியம் டெட்ராசல்பைடைப் பயன்படுத்துகிறார்கள். தயோகொல் என்ற பலபடியைத் தயாரிக்கவும் இது பயன்படுகிறது. எத்திலீன் குளோரைடுடனான ஆல்க்கைலேற்றும் வினை இம்முறையில் பங்கேற்கிறது.  
:Na<sub>2</sub>S<sub>4</sub> + C<sub>2</sub>H<sub>4</sub>Cl<sub>2</sub> → 1/n (C<sub>2</sub>H<sub>4</sub>)S<sub>x</sub>]<sub>n</sub> + 2 NaCl  
(C<sub>2</sub>H<sub>4</sub>)S<sub>x</sub>]<sub>n</sub> (x ~ 4) என்ற தோராயமான வாய்ப்பாட்டால் இத்தகைய சேர்மங்கள் அடையாளப்படுத்தப்படுகின்றன. இவை அமிலங்கள், கரைப்பான்களால் உண்டாகும் தரங்குறைப்பு வினைகளை தீவிரமாக எதிர்க்கின்றன..
# சோடியம் தயோ ஆண்டிமோனியேட்டு



**சோடியம் தயோ ஆண்டிமோனியேட்டு** *(Sodium thioantimoniate)* என்பது Na<sub>3</sub>SbS<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் ஒன்பது நீரேற்று வடிவம் சிகிலிப்பெசு உப்பு என்ற பெயரால் அறியப்படுகிறது. 1799-1867 காலத்தைச் சேர்ந்த கே.எப். சிகிலிப்பெ என்பவர் இந்த உப்பைக் கண்டறிந்தார். சல்போ உப்புகளுக்கு இவை எடுத்துக்காட்டுகளாகும். கனிம வேதியியல் பண்பறி பகுப்பாய்வுகளில் இவை ஒருகாலத்தில் இன உருவாக்கிகளாக கவனத்தை ஈர்த்தன.  

## கட்டமைப்பு

நீரேறிய இவ்வுப்பு நான்முக SbS43− எதிர்மின் அயனியையும் (rSb-S = 2.33 Å), நீரேறிய சோடியம் நேர்மின் அயனிகளையும் கொண்டுள்ளது. அமோனியம் மற்றும் பொட்டாசியம் உள்ளிட்ட வேறுபட்ட நேர்மின் அயனிகள் தொடர்புள்ள உப்புகளாக அறியப்படுகின்றன.  

நான்முக சோடியம் மற்றும் ஆண்டிமனி தளங்கள் கொண்ட பலபடியாக நீரற்ற உப்பு அறியப்படுகிறது.  

## தயாரிப்பு

ஆண்டிமனி டிரைசல்பைடும் தனிமநிலை கந்தகம் மற்றும் ஒரு நீரிய சல்பைடு மூலம் ஆகியன வினைபுரிவதால் சோடியம் தயோ ஆண்டிமோனியேட்டு உருவாகிறது.  

:3 Na<sub>2</sub>S + 2 S + Sb<sub>2</sub>S<sub>3</sub> + 9 H<sub>2</sub>O → 2 Na<sub>3</sub>SbS<sub>4</sub>•9 H<sub>2</sub>O  

கந்தகத்தை சோடியம் ஐதராக்சைடுடன் சேர்த்து வெப்ப வினைக்கு உட்படுத்தி வினைக்குத் தேவையான சல்பைடை மறைமுகமாகவும் உற்பத்தி செய்து கொள்ள இயலும்.  

:Sb<sub>2</sub>S<sub>3</sub> + 8 NaOH + 6 S → 2 Na<sub>3</sub>SbS<sub>4</sub> + Na<sub>2</sub>SO<sub>4</sub> + 4 H<sub>2</sub>O  

மற்றொரு தயாரிப்பு முறையில் 16 பங்கு சோடியம் சல்பேட்டு, 4-5 பங்கு மரக்கரி, 13 பங்கு ஆண்டிமனி சல்பைடு ஆகியன சேர்ந்த கலவை ஒடுக்க வினைக்கு உட்படுத்தப்படுகின்றன. உருவாகும் உருகலை தண்ணிருடன் சேர்த்து பிரித்தெடுத்து நான்கு பங்கு கந்தகம் சேர்த்து சூடுபடுத்துகிறார்கள். கரைசலை ஆவியாக்கும்போது சோடியம் தயோ ஆண்டிமோனியேட்டு படிகமாகிறது. பெரிய நான்முகியான இது நீரில் கரைகிறது. நீரற்ற உப்பை எளிதாகச் சூடுபடுத்தி உருக்க முடியும். நீரேறிய நிலையில் ஈரக்காற்றில் சிவப்பு படலம் உருவாகிறது.  

தேவையான ஆண்டிமனி(III) சல்பைடு நேரடியாக ஆண்டிமனி(III) சேர்மம் ஒன்றுடன் சல்பைடு மூலங்கள் ஒன்றைச் சேர்த்து சுடுபடுத்தி வழக்கமான தயாரிப்பு முறையில் தயாரித்துக் கொள்ளப்படுகிறது.  

:2 SbCl<sub>3</sub> + 3 H<sub>2</sub>S → Sb<sub>2</sub>S<sub>3</sub> + 6 HCl  

## வினைகள்

நீரேற்று வடிவம் தண்ணீரில் கரைந்து நான்முக SbS<sub>4</sub><sup>3−</sup> அயனியைத் தருகிறது. உப்பை அமிலமாக்கல் வினையின் மூலம் குயின்சல்பைடு ஆண்டிமனியாக மாற்றலாம்.  

:2 Na<sub>3</sub>SbS<sub>4</sub> + 6 HCl → Sb<sub>2</sub>S<sub>5</sub> + 6 NaCl + 3 H<sub>2</sub>S
# மேற்கிந்தியத் துடுப்பாட்ட அணியின் இந்தியச் சுற்றுப் பயணம் 2018


மேற்கிந்தியத்தீவுகள் துடுப்பாட்ட அணி இந்தியாவில் செப்டம்பர் முதல் நவம்பர் வரை சுற்றுப்பயணம் செய்து இரண்டு தேர்வுத் துடுப்பாட்டங்கள், ஐந்து ஒருநாள் பன்னாட்டுத் துடுப்பாட்டங்கள் மற்றும் மூன்று பன்னாட்டு இருபது20 போட்டிகளில் விளையாட உள்ளது. அதற்கு முன்பாக வடோதராவில் இரண்டு நாட்கள் கொண்ட பயிற்சி ஆட்டம் நடைபெற உள்ளது.  

ஐந்து போட்டிகள் கொண்ட ஒருநாள் தொடரில் ஒரு போட்டியானது திருவனந்தபுரத்திலுள்ள கிரீன்ஃபீல்டு பன்னாட்டு அரங்கத்தில் நடைபெறுவதாக இருந்தது. ஆனால் மார்ச், 2018 இல் போட்டிக்கான கால அட்டவணை அறிவிக்கப்பட்ட போது அந்தப் போட்டி கொச்சியிலுள்ள சவகர்லால நேரு பன்னாட்டுத் துடுப்பாட்ட அரங்கத்தில் நடைபெறுவதாக அறிவிக்கப்பட்டது.. மேலும் செப்டம்பர், 2018 இல் லக்னோவில் உள்ள எகான பன்னாட்டுத் துடுப்பாட்ட அரங்கத்தில் போட்டிகள் நடைபெறுவதாக அதிகாரப்பூர்வமாக அறிவிக்கப்பட்டது. இந்த மைதானத்தில் நடைபெறும் முதல் சர்வதேச போட்டி இதுவாகும்.  

ஜேசன் ஹோல்டர் காயம் காரணமாக முதல் தேர்வுத் துடுப்பாட்டப் போட்டியின் போது விலகியதால் கிரெய்க் பிராத்வெய்ட் தலைவராக விளையாடினார். இந்தியத் துடுப்பாட்ட அணி சொந்த மண்ணில் 100 ஆவது போட்டியில் வெற்றி பெற்றது. இரண்டாவது போட்டியில் 10 இலக்குகளால் வெற்றி பெற்று தொடரை 2-0 வென்றது.  

## அணிகள்
| தேர்வு | ஒருநாள் | இ20 |  |  |
| --- | --- | --- | --- | --- |
| * விராட் கோலி (த)
* அஜின்க்யா ரகானே (து.த)
*மாயங் அகர்வால்
* ரவிச்சந்திரன் அசுவின்
* ரவீந்திர ஜடேஜா
* ரிஷப் பந்த் குச்சக் காப்பாளர்
*செதேஷ்வர் புஜாரா
* கே. எல். ராகுல்
*முகம்மது சமி
*பிரித்வி ஷா
* முகமது சிராஜ்
*ஷர்துல் தாகூர்
*ஹனுமா விஹாரி
* குல்தீப் யாதவ்
*உமேஸ் யாதவ் | * ஜேசன் ஹீல்டர் (த)
* சுனில் அம்பரிசு
* தேவேந்திர பிசூ
* கிரெய்க் பிராத்வெய்ட்
* ரோசுடன் ஜேசு
* ஷேன் டவ்ரிச்
*சனான் கபரியல்
* ஜமர் ஆமில்டன்
* சிம்ரான் இட்மயர்
* சை ஹோப் குச்சக் காப்பாளர்
* 
அல்சாரி ஜோசப்

*செர்மன் லூயிஸ்
* கீமோ பால்
* கீரன் பாவெல்
* கீமர் ரோச்
* ஜோமல் வரிகன் | * விராட் கோலி
* ரோகித் சர்மா
* யுவேந்திர சகல்
*கலீல் அகமது
* ஷிகர் தவான்
* மகேந்திரசிங் தோனி
* ரவீந்திர ஜடேஜா
* அம்பாதி ராயுடு
*மனீசு பாண்டே
* ரிஷப் பந்த்
* கே. எல். ராகுல்
* முகம்மது சமி
* ஷர்துல் தாகூர்
* குல்தீப் யாதவ் | * ஜேசன் ஹோல்டர்
* ஃபபியன் ஆலன்
* சினில் அம்பரிசு
* தேவேந்திர பிசூ
* சந்திரபால்ஹேம்ராஜ்
* சிம்ரான் இட்மயர்
* ஷாய் ஹோப்
* அல்சாரி ஜோசப்
* எவின் லீவிஸ்
* ஆஸ்லி நர்ஸ்
* கீமோ பால்
* ரோவன் பவல்
* கீமர் ரோச்
* மார்லன் சாமுவேல்சு
* ஓஷேன் தாமஸ் | } |

தொடர் துவங்குவதற்கு முன்பாக அல்சாரி ஜோசப்பிற்குப் பதிலாக செர்மன் லூயிஸ் அணியில்சேர்க்கப்பட்டார்..  
## தேர்வுத் துடுப்பாட்டம்
### முதல் போட்டி

### இரண்டாவது போட்டி

## ஒருநாள் பன்னாட்டுத் துடுப்பாட்டம்
### முதல் போட்டி

### 2 ஆவது போட்டி

### 3 ஆவது போட்டி

### 4 ஆவது போட்டி

### 5 ஆவது போட்டி

## பன்னாட்டு இருபது20

### முதல் இருபது20

### இராண்டாவதுஇ20

### மூன்றாவது போட்டி
# டெட்ராதயோனேட்டு



**டெட்ராதயோனேட்டு** *(Tetrathionate)* என்பது S4O<sub>2</sub><sup>−6</sup> என்ற வாய்ப்பாட்டைக் கொண்ட ஓர் எதிர்மின் அயனியாகும். H2S4O6 என்ற வாய்ப்பாட்டைக் கொண்ட டெட்ராதயோனிக் அமிலத்திலிருந்து வழிப்பெறுதியாகப் பெறப்படும் கந்தக ஆக்சோ எதிர்மின் அயனியாக இது கருதப்படுகிறது. இவ்வயனியில் இடம்பெற்றுள்ள கந்தக அணுக்களில் இரண்டு 0 என்ற ஆக்சிசனேற்ற நிலையிலும் இரண்டு அணுக்கள் +5 என்ற ஆக்சிசனேற்ற நிலையிலும் உள்ளன. மாறாக இச்சேர்மம் S2−2 வை SO3.உடன் பிணைப்பதால் உருவாகும் கூட்டு விளைபொருளாகவும் பார்க்கப்படுகிறது. [Sn(SO3)2]2− என்ற வாய்ப்பாட்டைக் கொண்ட பல்தயோனேட்டு எதிர்மின் அயனிகளின் குடும்பத்தில் ஒன்றாகவும் கருதப்படுகிறது.. இதனுடைய ஐயுபிஏசி பெயர் [சல்போனேட்டோடைசல்பேனைல்)சல்போனேட்டு என்பதாகும். இதனுடன் தொடர்புடைய அமிலம் (சல்போடைசபேனைல்) சல்போனிக் அமிலம் ஆகும். டெட்ராதயோனெட்டின் சிஏஎசு எண் 15536-54-6 என்று வேதித் தொகுப்புகள் நிறுவனம் அடையாளப்படுத்துகிறது.  

## உருவாக்கம்

தயோசல்பேட்டை (S2O2−3) அயோடினால் ஆக்சிசனேற்றம் செய்து இதைத் தயாரிக்கிறார்கள்.  

:2 + I<sub>2</sub> → + 2I<sup>−</sup>  

## கட்டமைப்பு

டெட்ராதயோனேட்டின் கட்டமைப்பு படத்தில் காட்டப்பட்டுள்ளது போல ஒரு கனசதுரத்தின் மூன்று மூலைகளாகப் பார்க்கப்படுகிறது. BaS4O6•2H2O , Na2S4O6•2H2O. சேர்மங்களிலுள்ள S4O2−6 போன்ற எலக்ட்ரான் ஒழுங்கமைவு இக் கட்டமைப்பில் உள்ளது. இருமுக S–S–S–S கோணங்கள் 90° கோணத்திற்கு அருகில் இருப்பது பல்சல்பைடுகளில் பொதுவாகக் காணப்படும் கோண அளவாகும்.  

## சேர்மங்கள்

சோடியம் டெட்ராதயோனேட்டு, (Na<sub>2</sub>S<sub>4</sub>O<sub>6</sub>) , பொட்டாசியம் டெட்ராதயோனேட்டு (K<sub>2</sub>S<sub>4</sub>O<sub>6</sub>), பேரியம் டெட்ராதயோனேட்டு (BaS<sub>4</sub>O<sub>6</sub>•2H<sub>2</sub>O) உள்ளிட்டவை டெட்ராதயோனேட்டு சேர்மங்களாகும்.  

## பண்புகள்

இடைநிலை ஆக்சிசனேற்ற நிலையில் தயோசல்பேட்டு போன்ற மற்ற கந்தக இனச்சேர்மங்களைப் போல டெட்ராதயோனேட்டும் கரிம எஃகு மற்றும் துருவேறா எஃகு போன்றவற்றில் உண்டாகும் பள்ள அரிப்புக்கு காரணமாகிறது.  
சால்மோனெல்லா டைபிமியூரியம் வகை பாக்டீரியாக்களுக்கான விளிம்பு நிலை எலக்ட்ரான் ஏற்பியாக டெட்ராதயோனேட்டு உதவுகிறது. அதேசமயத்தில் பாலூட்டிகளின் உட்குழல் பகுதிகளில் காணப்படும் தயோசல்பேட்டு வினைத்திற ஆக்சிச இனங்களால் ஆக்சிசனேற்றம் செய்யப்படுகிறது. இவ்வினங்கள் குறிப்பாக டெட்ராதயோனேட்டாக உருவாகும் நிக்கோட்டினமைடு அடினைன் டைநியூக்ளியோடைடு பாசுப்பேட்டு ஆக்சிடேசு நொதியால் உற்பத்தியாகும் மீயாக்சைடால் வெளியிடப்படுகின்றன. அழற்சி செயல்பாடு மூலமாக பாக்டீரியம் வளர்வதற்கு இது உதவிபுரிகிறது .
# பீனைல்-2-நைட்ரோபுரோப்பீன்



**பீனைல்-2-நைட்ரோபுரோப்பீன்** *(Phenyl-2-nitropropene)* என்பது C<sub>9</sub>H<sub>9</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தின் சிஏஎசு எண் 705-60-2 ஆகும். ஒரு காரவினையூக்கியின் முன்னிலையில் பென்சால்டிகைடுடன் நைட்ரோயீத்தேன் வினைபுரிவதால் பீனைல்-2-நைட்ரோபுரோப்பீன் உருவாகிறது. இவ்வினையில் வினையூக்கியானது நைட்ரோயீத்தேனை புரோட்டான் நீக்கம் செய்து ஒத்ததிர்வு நிலைபெற்ற எதிர்மின் அயனியை உருவாக்குகிறது. இந்த எதிர்மின் அயனி அணுக்கரு கவரியாக ஆல்டிகைடுடன் சேர்ந்து ஒரு பீட்டா நைட்ரோ ஆல்ககாலாக உருவாகிறது. இது அடுத்ததாக நீர்நீக்கம் செய்யப்பட்டு நைட்ரோ ஆல்க்கீன் உருவாகிறது. இவ்வினை நைட்ரோ ஆல்டால் வினை என்ற பெயரால் அழைக்கப்படுகிறது. பீனைல்-2-நைட்ரோபுரோப்பீன் மருந்து வகைப் பொருட்கள் தயாரிப்பில் பயன்படுத்தப்படுகிறது. குறிப்பாக ஆடெரால் என்ற மருந்துக் கலவையை தொழிற்சாலைகளில் தயாரிக்க இது பயன்படுகிறது. கவனக் குறைவு மிகையியக்கக் குறைபாடு என்ற உளவியல் நோய்க்கு சிகிச்சை அளிப்பதற்கு இம்மருந்தைப் பயன்படுத்துகிறார்கள்.
# பீனைல்டிரையசீன்



**பீனைல்டிரையசீன்கள்** (Phenyltriazines) என்பவை ஒரு பீனைல் தொகுதியையும் ஒரு டிரையசீன் தொகுதியையும் பெற்றுள்ள வகையில் அமைந்திருக்கும் மூலக்கூறுகளாகும். இம்மூலக்கூறுகள் மருந்தியலில் முக்கியத்துவம் வாய்ந்தவைகளாக கருதப்படுகின்றன. லாமோடிரைகின் என்பது பீனைல்டிரையசீன் வழிப்பெறுதி வகை சேர்மமாகும். இது ஒரு வலிப்புத் தடுப்பு மருந்தாகும். காக்கை வலிப்பு நோய் மற்றும் இரு முனையப் பிறழ்வு நோய்களை ஒழிப்பதற்கும் இதுவொரு பயனுள்ள மருந்தாகக் கருதப்படுகிறது and bipolar disorder.
# பெர்சல்பேட்டு

**பெர்சல்பேட்டு** *(persulfate)* என்பது SO<sup>2−</sup>5 அல்லது S<sub>2</sub>O<sup>2−</sup>8 என்ற எதிர்மின் அயனிகளைக் கொண்டிருக்கும் சேர்மங்களைக் குறிக்கும். சில சமயங்களில் இவை பெராக்சிசல்பேட்டு என்ற பெயராலும் பெராக்சோடைசல்பேட்டு என்ற பெயராலும் கூட அழைக்கப்படுவதுண்டு.  
SO2−5 எதிர்மின் அயனியில் ஒவ்வொரு கந்தக மையத்திற்கும் ஒரு பெராக்சைடு தொகுதி இணைக்கப்பட்டிருக்கும். ஆனால் S2O2−8,எதிர்மின் அயனியில் பெராக்சைடு தொகுதி கந்தக அணுக்களுடன் பாலமாக இணைந்திருக்கும். இவ்விரு அயனிகளிலும் கந்தகம் S(VI) ஆக்சிசனேற்ற நிலைக்காக சாதாரணமான நான்முகி வடிவத்தையே ஏற்கிறது. இவ்வகை உப்புகள் வலிமையான ஆக்சிகரணிகளாகும் .  

## அயனிகள்

- பெராக்சோ மோனோசல்பேட்டு அயனி,
- பெராக்சிடைசல்பேட்டு

## அமிலங்கள்
- பெராக்சிமோனோகந்தக அமிலம் (காரோ அமிலம்), H<sub>2</sub>SO<sub>5</sub>
- பெராக்சியிருகந்தக அமிலம், H<sub>2</sub>S<sub>2</sub>O<sub>8</sub>

## சில உப்புகள்

- சோடியம் பெராக்சோமோனோசல்பேட்டு, Na<sub>2</sub>SO<sub>5</sub>
- பொட்டாசியம் பெராக்சிமோனோசல்பேட்டு, KHSO<sub>5</sub>
- சோடியம் பெர்சல்பேட்டு (சோடியம் பெராக்சிடைசல்பேட்டு, Na<sub>2</sub>S<sub>2</sub>O<sub>8</sub>
- அமோனியம் பெர்சல்பேட்டு (அமோனியம் பெராக்சிடைசல்பேட்டு), (NH<sub>4</sub>)<sub>2</sub>S<sub>2</sub>O<sub>8</sub>
- பொட்டாசியம் பெர்சல்பேட்டு (பொட்டாசியம் பெராக்சிடைசல்பேட்டு), K<sub>2</sub>S<sub>2</sub>O<sub>8</sub>
# மெட்டா-பீனைலீன்டையமீன்



**மெட்டா-பீனைலீன்டையமீன்** *(m-Phenylenediamine)* என்பது C<sub>6</sub>H<sub>4</sub>(NH<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை 1,3-டையமினோமென்சீன் என்ற பெயராலும் அழைக்கலாம். நிறமற்ற திண்மமான இச்சேர்மம் ஆர்த்தோ- பீனைலீன்டையமீன், பாரா-பீனைலீன்டையமீன் ஆகிய சேர்மங்களின் மாற்றியமாக கருதப்படுகிறது.  

## தயாரிப்பு

1,3-டைநைட்ரோபென்சீனை ஐதரசனேற்றம் செய்து மெட்டா-பீனைலீன்டையமீன் தயாரிக்கப்படுகிறது. பென்சீனை டைநைட்ரசனேற்றம் செய்து டைநைட்ரோபென்சீனை தயாரித்துக் கொள்ளலாம் .  

## பயன்கள்

அராமிட் இழைகள், எப்பாக்சி பிசின்கள், பல்யூரியா மீள்பொருட்கள், கம்பி மிளிர் பூச்சுகள், தோல் மற்றும் நெசவுத் துணிகளுக்கான சாயங்கள் உள்ளிட்ட பல பலபடிகளைத் தயாரிக்க மெட்டா-பீனைலீன்டையமீன் பயன்படுகிறது.  
பிசுமார்க் பழுப்பு எனப்படும் அடிப்படை பழுப்பு நிற முடுக்கியாகவும், நெசவுத் துணிகள் மற்றும் தோல்களுக்கான சாயங்களான அடிப்படை ஆரஞ்சு 2, நேர் கருப்பு 38 போன்றவற்றின் பகுதிப்பொருளாகவும் மேம்பட்ட கருப்பு பி.எச்.என்ற முடிச்சாயமாகவும் மெட்டா-பீனைலீன்டையமீன் பயன்படுகிறது. நீல வண்ணங்கள் தயாரிப்பில் பிணைப்பு முகவராகவும் இதைப் பயன்படுத்துகிறார்கள் .
# தாங்குடுகள்


**தாங்குடு** என்பவர்கள் முதலில் ஒரு பழங்குடியின அமைப்பாக துயுஹுன் அதிகாரத்தின் கீழ் வாழ்ந்தனர். பின்னர் கி.பி. 10ம் நூற்றாண்டுக்கு முன்னர் வடமேற்கு சீனாவிற்கு இடம்பெயர்ந்தனர். மேற்கு சியா அல்லது தாங்குடு பேரரசு (1038–1227) என்று அழைக்கப்படும் அரசை அமைத்தனர். இவர்கள் திபெத்-பர்மா மொழிகளில் ஒன்றான தாங்குடு மொழியைப் பேசினர்.
# மூவிணைய-பியூட்டைல் ஐதரோபெராக்சைடு



**மூவிணைய-பியூட்டைல் ஐதரோபெராக்சைடு** *(tert-Butyl hydroperoxide)* என்பது C<sub>4</sub>H<sub>10</sub>O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம வேதியியல் பெராக்சைடான இச்சேர்மம் பல்வேறு வகையான ஆக்சிசனேற்ற செயல்முறைகளில் பரவலாகப் பயன்படுத்தப்படுகிறது. உதாரணமாக சார்ப்லெசு எப்பாக்சினேற்ற வினையைக் குறிப்பிடலாம். பொதுவாக இது 69–70% நீரிய கரைசலாகவே வழங்கப்படுகிறது.  
## பயன்கள்

மூவினைய-பியூட்டைல் ஐதரோபெராக்சைடு தொழிற்சாலைகளில் தனியுறுப்பு பலபடியாக்கும் முன்னெடுப்பியாகப் பயன்படுத்தப்படுகிறது.  

## தயாரிப்பு

மூவினைய-பியூட்டைல் ஐதரோபெராக்சைடைத் தயாரிப்பதற்கான செயற்கைத் தயாரிப்பு முறைகள் பல பயன்பாட்டில் உள்ளன:  

- ஐதரசன் பெராக்சைடுடன் ஐசோபியூட்டைலீன் அல்லதுகந்தக அமிலத்தின் முன்னிலையில் மூவினைய பியூட்டைல் ஆல்ககால் வினை
- ஐசோபியூட்டேன் மற்றும் ஆக்சிசன் ஆகியவற்றின் தன்னாக்சிசனேற்ற வினை.

## தற்காப்பு நடவடிக்கைகள்

- மூவினைய-பியூட்டைல் ஐதரோபெராக்சைடு ஒரு விதிவிலக்கற்ற வினைத்திறன் மிக்கதொரு அபாயகரமான வேதிப்பொருளாகும். தோல் மற்றும் சளிச்சவ்வுகளில் எரிச்சலையும் உள்ளிழுக்க நேர்ந்தால் மூச்சுப்பாதைகளில் சுவாசக் கோளாறுகளை ஏற்படுத்தும்.
- மூவினைய-பியூட்டைல் ஐதரோபெராக்சைடுடன் தண்ணீர் சேர்க்கப்பட்டுள்ள 90 சதவீதத்திற்கும் மேற்பட்ட கரைசல் அமெரிக்காவில் அட்டவணை 49 இன் படி தடை செய்யப்பட்டுள்ளது.

உடல்நலத்திற்கான தரவரிசை எண் 4, தீப்பிடித்தலுக்கான தரவரிசை எண் 4, வினைத்திறனுக்கான தரவரிசை எண் 4 என இச்சேர்மத்திற்கான தீங்குகளை தேசிய தீத்தடுப்பு நிறுவனம் தர அட்டவணைப் படுத்தியுள்ளது. மேலும் இச்சேர்மம் வினைத்திறனுள்ள ஆக்சிகரணியாகும். இருப்பினும் இதர தயாரிப்பு முறைகளின் தரவரிசை எண்கள் 3-2-2 அல்லது 1-4-4 ஆகும் however other sources claim lower ratings of 3-2-2 or 1-4-4..
# ஜமி அல்-தவரிக்



***ஜமி அல்-தவரிக்*** என்பது ஒரு வரலாற்று நூல் ஆகும். இது பாரசீகத்தில் மங்கோலிய ஈல்கானரசு ஆட்சியில் உருவாக்கப்பட்டது. இதை ரசீத்தல்தீன் அமாதானி (1247–1318) என்பவர் கி.பி. 14ஆம் நூற்றாண்டின் தொடக்கத்தில் எழுதினார். பரந்த அளவிலான நிகழ்வுகளை உள்ளடக்கியதன் காரணமாக இந்நூல் "முதல் உலக வரலாறு" என்று அழைக்கப்படுகிறது. இது மூன்று தொகுதிகளைக் கொண்டுள்ளது. இந்நூலில் தற்போது எஞ்சியிருப்பது சுமார் 400 பக்கங்கள் ஆகும்.
# த ஹார்ட்ஃபுல்னெஸ் வே


**த ஹார்ட்ஃபுல்னெஸ் வே,** கம்லேஷ் டி. படேல் மற்றும் ஜோஷுவா பொல்லாக் ஆகியோரால் எழுதப்பட்டு, 2018-ல் பிரசுரிக்கப்பட்டு வெளியிடப்பட்டுள்ள ஆன்மீக தன்மைமாற்றத்திற்கான இதயம் சார்ந்த தியானத்தைப் பற்றிய புத்தகமாகும்.  

## புத்தகத்தைப் பற்றி
தாஜி என்று பரவலாக அழைக்கப்படும் கம்லேஷ் டி. படேல், ஹார்ட்ஃபுல்னெஸ் குரு பரம்பரையின் நான்காவது குரு ஆவார். ஆன்மீகத் தேடுதலின் இயல்பை பற்றி ஆராயும்போது, ஒரு ஆன்மீக நாட்டமுடையவர் மேற்கொள்ள வேண்டிய பயணத்தை பற்றி இந்த புத்தகத்தில் எடுத்துரைக்கிறார். ஒரு ஆசிரியருக்கும் மாணவருக்கும் இடையேயான ஒரு தொடர் கலந்துரையாடல் வழியாக, ஹார்ட்ஃபுல்னெஸை பயிற்சி செய்பவரும் பயிற்சியாளருமான ஜோஷுவா பொல்லாக்குக்கு ஹார்ட்ஃபுல்னெஸ் பயிற்சியின் கோட்பாடுகள் பற்றியும், அதன் தத்துவத்தைப் பற்றியும் தாஜி விளக்குகிறார்.  

இங்கே, ஜோஷுவா  இதயத்தின் அடியாழத்திலிருக்கும் உண்மையான மையத்தைப்  பற்றி கண்டறிய விழைகிறார். தாஜி அவருக்கு பாதையைக் காட்டுகிறார். தாஜி, தியானம் பற்றி விளக்குகையில், ஒருவரின் உள்நிலை என்னவாக இருந்தபோதிலும், அதை இயல்பானதாக ஆக்குகிறது என்கிறார். அது இயற்கைத்தனத்தை உருவாக்குகிறது. மேலும், ஒருவர் அதை நோக்கிச் செல்கையில், அவரிடத்திலிருக்கும் செயற்கையானவை மறைய ஆரம்பித்துவிடும் என்றும் கூறுகிறாா். இப்புத்தகத்தில் விவரிக்கப்பட்டுள்ள சோதனை முறை, இந்த உண்மையைத் தாங்களே கண்டறிந்துகொள்ள பலருக்கு உதவியிருக்கிறது என்று இந்நூலாசிரியர்கள் கூறுகிறார்கள்.  

இப்புத்தகம், ஆங்கிலம், இந்தி, தமிழ், மலையாளம், குஜராத்தி, கன்னடம் மற்றும் மராத்தி ஆகிய மொழிகளில் கிடைக்கிறது.  

## பிரசுரம் & வெளியீடு
த ஹார்ட்ஃபுல்னெஸ் வே, இந்தியாவில் வெஸ்லேண்ட் பப்ளிக்கேஷன்ஸ் பிரைவேட் லிமிடெட், அமெரிக்காவில் ரிவீல் பிரஸ் (நியூ ஹார்பிஞ்ஜர் பப்ளிக்கேஷன்ஸ்) நிறுவனத்தினரால் 2018-ல் பிரசுரிக்கப்பட்டுள்ளது. அதன் எழுத்துப் பதிப்புரிமை, அமெரிக்கா, டெக்ஸாஸில் உள்ள ஹார்ட்ஃபுல்னெஸ் இன்ஸ்டிடியூட்டை சார்ந்தது. இப்புத்தகம், இந்திய ஜனாதிபதி, ராம் நாத் கோவிந்த் அவர்களால் ஜனவரி 2018 – ல் வெளியிடப்பட்டது.  

## வரவேற்பு
‘த ஹார்ட்ஃபுல்னெஸ் வே’ புத்தகத்தின் வெளியீடு மற்றும் விமர்சனங்கள் பல்வேறு முன்னணி செய்தித்தாள்கள் & பத்திரிகைகளில் வெளிவந்துள்ளது. இந்துஸ்தான் டைம்ஸின் நீல்சன் சிறந்த கற்பனையல்லாத இந்திய புத்தகங்கள் பட்டியலின் முதல் பத்து புத்தகங்கள் வரிசையில் முதல் இடத்தைப் பிடித்துள்ளது. இப்புத்தகம் ஜூன் 1, 2018 அன்று, அமெரிக்க சந்தையில் அறிமுகப்படுத்தப்பட்டு, வெகுசீக்கிரமே பார்ன்ஸ் & நோபிலில் அந்நாட்டின் சிறந்த விற்பனை புத்தகமானது, அமேஸானில் அதிகம் விற்ற புத்தகமானது. அதன் விமர்சனங்கள் பல சர்வதேச பத்திரிகைகளிலும் / பதிப்புகளிலும் வெளிவந்துள்ளது.
# கிளாடியா அலெக்சாந்தர்



**கிளாடியா யோவான் அலெக்சாந்தர்** *(Claudia Joan Alexander)* (மே 30, 1959 – ஜூலை 11, 2015) ஓர் அமெரிக்கக் கோள் அறிவியலாளரும் ஆராய்ச்சி அறிவியலாளரும் ஆவார். இவர் புவியியற்பியலிலும் கோள் அறிவியலிலும் சிறப்புப் புலமையாளர். மேலும், இவர் தன் இறப்புவரை ஐரோப்பிய விண்வெளி முகமையில் அமெரிக்கா சார்பாகப் பணிபுரிந்த உரோசெட்டா விண்கல இலக்குத்திட்ட மேலாளரும் அறிவியலாளரும் ஆவார். இந்த விண்கலம் 67பி சூரியுமோவ்-கெராசிமெங்கோ வால்வெள்ளியை ஆய்வுசெய்ய உருவாக்கப்பட்டது.  

இவர் 1983 இல் புவி இயற்பியலில் பெர்க்கேலியில் உள்ள கலிபோர்னியா பல்கலைக்கழகத்தில் இளம் அறிவியலில் பட்டம் பெற்றார், இதற்காக இவர் 1993 இல் மிச்சிகன் பல்கலைக்கழகத்தில் விண்வெளி மின்ம ஊடக ஆய்வில் ஈடுபட்டு சிறப்புத் தகைமையும் பெற்றுள்ளார்.  

## வாழ்க்கைப்பணி
இவர் அமெரிக்க புவியியல் அளக்கையில் பணிபுரிந்து கண்டத்திட்டுகளைப் பற்றி ஆய்வு செய்தார். அமெசு ஆய்வு மையத்தில் இருந்தபோது விய்யாழன் நிலாக்கள் சார்ந்த நோக்கீடுகளில் ஈடுபட்டார். பிறகு 1986 இல் நாச்சாவின் தாரைச் செலுத்த ஆய்வகத்தில் சேர்ந்தார். பிறகு கலீலியோ விண்கலத் திட்டத்தின் இறுதிக் கட்டத்தில் அதன் திட்ட மேலாளரானார். இந்த வளிமண்டலக் கண்டுபிடிப்பு துல்லியமாக கனிமீடு புறக்கோளத்தின் கண்டுபிடிப்பு, அதுவரை கனிமீடைச் செயலற்ற நிலாவாகக் கருதிய அறிவியலாரின் கருத்தை மாற்றிக்கொள்ளச் செய்தது. இவர் அந்தத் திட்டத்தின் இறுதி மேலாளராக இருந்தபோது 2003 இல் திட்டம் முடிவடைகையில் கலீலியோ விண்கலம் வியாழன் கோள் வளிமண்டலத்தில் நுழைவதை மேற்பார்வையிட்டார். இவர் தனித்தும் பிறரோடு இணைந்தும் 14 ஆய்வுகளை வெளியிட்டுள்ளார். இவர் இளம்பெண்களுக்கு அறிவியலில் ஆர்வம்பெற வழிகாட்டினார்.  

## சொந்த வாழ்க்கை
இவர் அறிவியலில் மட்டுமன்றி எழுதுவதிலும் ஆர்வம் கொண்டிருந்தார். இவர் சிறுவர் அறிவியல் நூல்கள் பல எழுதியுள்ளார். இவற்றில் "முன் முனைவுச் சாளரங்கள்" எனும் தொடர்கள், "எந்த மலைகள் அனைத்து மலைகளிலும் மிகவும் பெரியன?" , "காலை விண்மீன் சாளரங்கள்" ஆகியன அடங்கும். இவர் அறிவியல் புனைகதைகளும் எழுதியுள்ளார். இவர் அமெரிக்கப் புனைவிய்ல் எழ்த்தாளர் கழக உறுப்பினரும் ஆவார்.  

இவரது தாய்மாமனான ஜைல்சு வில்லியம்சு 2007 இல் கிளாடியா அலெக்சாந்தர் கல்விநல்கையைப் பட்டப்படிப்பு மாணவருக்காக ஏற்பாடு செய்தார்.  

இவர் அமெரிக்கப் புவி இயற்பியல் ஒன்றியத்தின் உறுப்பினரும் அதன் பன்மைத் துணைக்குழுவின் தலைவரும் ஆவார். இவர் மகளிர் புவி இயற்பியலாளர் கழக உறுப்பினர் ஆவார். இக்கழகம் இவருக்கு ஆண்டின் பெண்மணியாக வரித்துக் கொண்டது.  

## இறப்பு
இவர் நெஞ்சகப் புற்றுடன் பத்தாண்டுகள் போராடி 2015 ஜூலை 11 இல் இறந்தார்.
# வார்ப்புரு:Wikidata list


<div>  
Automatically update the list now | Find images</div>  
<div>  
This list is automatically generated from data in Wikidata and is periodically updated by Listeriabot.  
<mark>**Edits made within the list area will be removed on the next update!**</mark>  
</div>  
<includeonly>  
</includeonly><noinclude>  

</noinclude>
# சுசான் பின்லே


**சுசான் ஜி. பின்லே** *(Susan G. Finley)* ஓர் அமெரிக்க மாந்தக் கணிப்பாளரும் அமைப்புப் பொறியாளரும் வானியலாளரும் ஆவார். இவர் நாசாவின் தாரைச் செலுத்த ஆய்வகத்தில் 1958 இல் இருந்து நெடுங்காலம் பணிபுரிந்த பெண் பணியாளரும் ஆவார். எக்சுபுளோரர் 1 எனும் தேட்டக்கலம் ஏவிய இருநாட்கள் கழித்து இவர் நாசாவின் தாரைச் செலுத்த ஆய்வகத்தில் ஏவூர்திகளின் தடவழியைக் கையால் கணிக்கும் மாந்தக் கணிப்பாளராகச் சேர்ந்துள்ளார். இவர் இப்போது நாசாவின் ஆழ் விண்வெளி வலையமைப்பின் அமைப்புப் பொறியாளராக உள்ளார். இவர் மென்பொருள் ஓர்விலும் வல்லுனர் ஆவார். இவர் தாரைச் செலுத்த ஆய்வகத்தில் சூரியன், நிலா, சூரியக் குடும்பக் கோள்கள், சூரியக் குடும்பப் பிற வான்பொருள்களின் தேட்டங்களில் கலந்துகொண்டுள்ளார்.  

## வாழ்க்கையும் கல்வியும்

### கல்வி

### குடும்ப வாழ்க்கை

## வாழ்க்கைப்பணி

## தகைமைகளும் விருதுகளும்

## வெளியீடுகள்
- 2004 "Tracking Capability for Entry, Descent and Landing and its support to NASA Mars Exploration Rovers," ResearchGate
- 2009 "Receiver filters and records IF analog signals," National Aeronautics and Space Administration
- 2012 "Spacecraft-to-earth communications for Juno and Mars Science Laboratory critical events," IEEE Xplore
- 2013 "Improved spacecraft tracking and navigation using a Portable Radio Science Receiver," IEEE Xplore
- 2013 "Sleuthing the MSL EDL performance from an X band carrier perspective," IEEE Xplore
- 2014 "Design and implementation of a Deep Space Communications Complex downlink array," IEEE Xplore
- 2016 "A comparison of atmospheric effects on differential phase for a two-element antenna array and nearby site test interferometer", IEEE Xplore
# கத்லீன் அந்தோனெல்லி



**கத்லீன் கே மெக்நூல்டி மவுச்லி அந்தோனெல்லி** *(Kathleen "Kay" McNulty Mauchly Antonelli)* (12 பிப்ரவரி, 1921 – 20 ஏப்பிரல் 2006) ஓர் அயர்லாந்து அமெரிக்கக் கணினி நிரலாளரும் மாந்தக் கணிப்பாளரும் ஆவார். இவர் எனியாக் எனும் முதல் தலைமுறை பொதுநோக்க மின்னனியல் இலக்கக் கணினியின் முதல் ஆறு நிரலாளர்களில் ஒருவர்.  

## இளமையும் கல்வியும்
operate the ENIAC's main control panel.]]  

## கணினி நிரலாளராக
in the basement of the Moore School of Electrical Engineering, University of Pennsylvania, Philadelphia, Pennsylvania, circa 1942–1945.]]  

## எனியாக் நிரலாளராக

## குடும்ப வாழ்க்கை

## பிந்தைய வாழ்க்கை

இவர் தன் 85 ஆம் அகவையில் புற்றுநோயால் விண்டுமூரில் 2006 ஏப்பிரல் 20 இல் இறந்தார்.  

## தகைமை
எனியாக் கணினியின் சமகாலத்தில் முதல் தலைமுறைக் கணினி நிரலாலர்களாகிய கே மெக்நூல்டியும் அவருடன் பணிபுரிந்த மற்ற ஐவரும் பற்றி வெளி உலகம் அறியவில்லை. அக்காலத்தில் கட்புலனுக்கு அகப்படாத இவர்கள் "*உறைபதன மகளிர் "* எனப்பட்டனர். (இவர்கள் மகளிர் என்பதாலும் போர்க்காலக் கமுக்கமான பணியாளர்கள் என்பதாலும் வெளி உலகத்துக்கு அறிமுகப்படுத்தப் படவில்லை. ஆனால், பல்லாண்டுகட்குப் பின்னர் இப்போது முறையாக அறிவிக்கப்பட்டுள்ளனர். ஓர் ஆவணப்படம் 2010 இல் *" உயர்கமுக்க உரோசாக்கள் (Top Secret Rosies): இரண்டாம் உலகப்போரின் பெண் "கணிப்பாளர்கள்" " *" எனும் பெயரில் வெளியிடப்பட்டுள்ளது. இப்படம் முதல் ஆறு பெண் கணிப்பாளர்களில் மூவரின் நேர்காணலுடன் இவர்களது போர்க்கால நாட்டுப்பற்றைப் போற்றியும் மையப்படுத்தியும் எடுக்கப்பட்டுள்ளது.  

டப்ளின் நகரப் பல்கலைக்கழகம் தனது கணினி அறைக்கு கே மெக்நூல்டி நினைவாகப் பெயரிட்டுள்ளது.
# ஆக்சசோலோன்



**ஆக்சசோலோன்** *(Oxazolone)* என்பது C<sub>3</sub>H<sub>3</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு வேதிவினைக் குழுவாகவும் செயல்படுகிறது. ஆக்சசோல் குடும்பத்தை அடிப்படையாகக் கொண்ட சேர்மமாகக் கருதப்படும் இதற்கு ஆண்ட்சுசெ-விட்மேன் பெயரிடும் வழிமுறையில் பெயரிடப்பட்டுள்ளது. ஆக்சசோலோன் சேர்மத்திற்கு மொத்தமாக ஐந்து அமைப்பு மாற்றியங்கள் உள்ளன, அவற்றில் மூன்று மாற்றியங்கள் கார்பனைல் குழுவின் அமைவிடத்தை அடிப்படையாகக் கொண்டும் இரண்டு மாற்றியங்கள் இரட்டைப் பிணைப்பு C=X (X= N அல்லது C): பிணைக்கப்பட்டுள்ள இடத்தை அடிப்படையாகக் கொண்டும் அமைகின்றன.  

- 2-(3*H*)-ஆக்சசோலோன்
- 2-(5*H*)-ஆக்சசோலோன்
- 4-(5*H*)-ஆக்சசோலோன்
- 5-(2*H*)-ஆக்சசோலோன்
- 5-(4*H*)-ஆக்சசோலோன்

பெனொசோன், தோசாலினோன், சைக்ளாசொடோன், ரெக்ளாசெபாமெட் போன்ற மருந்துகளில் 4-ஆக்சசோலோனின் நோக்குரு இடம்பெற்றுள்ளது.  

5-ஆக்சசோலோன்கள் பதிலீடு செய்யப்பட்ட சேர்மங்களை என்-அசைல் α-அமினோ அமிலங்களின் வளையமாகும் வினையின் விளைபொருட்கள் எனவும், அவற்றை லாக்டோன்களாக மாற்ருகின்றன என்றும் சிலசமயங்களில் அசுலாக்டோன்கள் எனவும் கருதப்படுகின்றன .
# பெனோசோலோன்



**பெனோசோலோன்** *(Fenozolone)* என்பது C<sub>11</sub>H<sub>12</sub>N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1960 களில் பிரான்சின் தௌசே தன்னாட்சிப்பகுதி ஆய்வகங்களில் இம்மருந்து உருவாக்கப்பட்டது . மேலும் இது பெமோலின் மருந்துடன் தொடர்புடைய ஓர் உளவியல் ஊக்கியாகும் . செல்வெளியில் டோபமைன் உற்பத்தியை தூண்டுவதற்கு பெனோசோலோன் ஒரு கருவியாக இருக்கிறது என ஆராய்ச்சியாளர்கள் கருதுகின்றனர்.
# விக்கிப்பீடியா:முதற்பக்கக் கட்டுரைகள்/அக்டோபர் 1, 2018


**ஆன்டன் செகாவ்** (1860–1904) புனைகதை இலக்கிய உலகில் தலைசிறந்தவராகக் கருதப்படும் ஓர் உருசிய எழுத்தாளர் ஆவார். நாடக ஆசிரியராக இருந்து படைத்த, கடற்புறா, அங்கிள் வான்யா, மூன்று சகோதரிகள், செரிப் பழத்தோட்டம் ஆகிய நான்கு செவ்வியல் நாடகங்கள் மற்றும் அவரது சிறந்த சிறுகதைகள் ஏனைய எழுத்தாளர்கள் மற்றும் விமர்சகர்களிடம் தனி மரியாதையை ஏற்படுத்தின. செகாவ் தனது இலக்கியப் பயணத்துடன் கூடவே, மருத்துவப் பணியையும் மேற்கொண்டு வந்தார். செகாவின் நாடகங்கள் மரபுவழி நடிப்புக்குப் பதிலாக, பார்வையாளர்களுக்கு "மனநிலை சார்ந்த அரங்கியல்" என்னும் நுட்பத்தையும், "நாடகத்தின் உரைகளுக்குள் ஆழ்ந்து போகும் நிலையையும்" கொடுத்தன. இவரது கதைகள் தமிழில் மொழிபெயர்க்கப்பட்டுள்ளன. **மேலும்...**  
---

**எயித்தியப் புரட்சி** (1791–1804) கரிபியனில் உள்ள பிரெஞ்சுக் குடியேற்ற நாடான செயிண்ட் டொமிங்குவில் ஏற்பட்ட புரட்சியைக் குறிப்பதாகும். இந்தப் புரட்சியின் விளைவாக அங்கு அடிமை முறை ஒழிக்கப்பட்டதுடன் எயிட்டி ஆபிரிக்கர்களால் ஆளப்பட்ட முதல் குடியரசாக மலர்ந்தது. இதுவே அடிமைத்தனத்திற்கு எதிராக வெற்றி கண்ட முதல் புரட்சியாகும். எயித்தியப் புரட்சி பிற்காலத்தில் நிகழ்ந்த பல முக்கிய புரட்சிகளுக்கு வழிகோலியதுடன் அமெரிக்காக்களின் எதிர்காலத்தை தீர்மானிப்பதிலும் முக்கிய பங்காற்றியது. கரிபியன் தீவுகளின் செல்வச்செழிப்பு ஐரோப்பிய சர்க்கரைத் தேவைகளைச் சார்ந்து இருந்தது. இங்கிருந்த கரும்புத் தோட்ட உரிமையாளர்கள் வட அமெரிக்காவிலிருந்து மளிகைகளையும் ஐரோப்பாவிலிருந்து தொழிற் பொருட்களையும் வாங்க சர்க்கரை ஏற்றுமதியை நம்பி இருந்தனர். **மேலும்...**
# இரவித் கெல்லெடு


இவர் 2011 இல் தெல் அவீவ் பலகலிக்கழகப் புவியியல் புலங்கள் துறையில் முதுநிலை விரிவுரையாளராக பணி அமர்த்தப்பட்டார். இவர் 2015 இல் புவியியல் புலங்கள் துறையின் இணைப் பேராசிரியரானார்.  
இவர் 2016 இல் சூரிச்சு பல்கலைக்கழக ஆராய்ச்சிக் குழுவில் சேர்ந்தார்.  

## ஆராய்ச்சி
### கோள் உருவாக்கம்

### கோள்களின் உட்கட்டமைப்பும் அகச் சுழற்சி நேரமும்

### யுரேனசிலும் நெப்டியூனிலும் காற்றுவீச்சுக்கான தடைகள்

### காரிக்கோளின் சுழற்சி நேரத்தைக் கணித்தல்

## தேர்ந்தெடுத்த வெளியீடுகள்
- Ravit Helled, John D Anderson, Gerald Schubert, Morris Podolak, **Interior Models of Uranus and Neptune** *The Astrophysical Journal* 726 (1), 15 (9 December 2010) DOI: 10.1088/0004-637X/726/1/15
- Ravit Helled et al., **Giant Planet Formation, Evolution, and Internal Structure**, Protostars and Planets VI, Henrik Beuther, Ralf S. Klessen, Cornelis P. Dullemond, and Thomas Henning (eds.), University of Arizona Press, Tucson, 914 pp., p.&nbsp;643-665, DOI: 10.2458/azu_uapress_9780816531240-ch028, arXiv:1311.1142 [astro-ph.EP]
- Ravit Helled, Gerald Schubert, **Core Formation in Giant Gaseous Protoplanets**, Astrophysics (astro-ph), DOI: 10.1016/j.icarus.2008.08.002, arXiv:0808.2787 [astro-ph]
- Ravit Helled, Eli Galanti, Yohai Kaspi. **Saturn’s fast spin determined from its gravitational field and oblateness**. Nature 520, 202–204 (09 April 2015); DOI: 10.1038/nature14278
- Ravit Helled, Jonathan Lunine, **Measuring Jupiter's water abundance by Juno: The link between interior and formation models**, Monthly Notices of the Royal Astronomical Society. 03/2014; 441(3). DOI: 10.1093/mnras/stu516
## விருதுகளும் தகைமைகளும்
- 2015 இல் இசுரவேலின் போர்பெசு பட்டியலில் மிகவும் தாக்கம் மிக்க 50 பெண்களில் 41 ஆம் தரவரிசையில் 41 ஆவதாக கெல்லெடு தேர்ந்தெடுக்கப்பட்டார்
- 2016 இல் இசுரவேலின் குளோபெசு பட்டியலில் மிகவும் தாக்கம் மிக்க 50 பெண்களில் ஒருவராகக் கெல்லெடு தேர்ந்தெடுக்கப்பட்டார்
- 2016 இல் இசுரவேலின் குளோபெசு பட்டியலில் மிகவும் தாக்கம் மிக்க 40 இளைஞரில் பெண்களில் ஒருவராகக் கெல்லெடு தேர்ந்தெடுக்கப்பட்டார்
- கெழ்செத் ஊடக மேக்கொ களம் இவரை இசுரவேலிலேயே பெருந்தாக்கம் செலுத்தும் ஒருவராக 2016 இல் தேர்வு செய்துள்ளது
# தசுக்கு ஓஞ்சோ


**தசுக்கு ஓஞ்சோ** (*Tasuku Honjo*, பிறப்பு: சனவரி 27, 1942) உடலியங்கியலில் நோய்த்தடுப்பியல் துறையில் நன்கு அறியப்பட்ட சப்பானிய ஆய்வாளர். இவருக்கு 2018 ஆம் ஆண்டின் மருத்துவத்துக்கும் உடலியங்கியலுக்குமான நோபல் பரிசை சேம்சு ஆலிசன் என்னும் அமெரிக்கருடன் இணைந்து வழங்கியுள்ளார்கள். இவருடைய முக்கியமான கண்டுபிடிப்பானது உயிரணுவின் இறப்பை திட்டப்படி இறக்கச்செய்யும் புரதப்பொருளைக் கண்டறிந்ததாகும். இப்புரதத்தை "பிடி-1" என்றழைக்கின்றார்கள். உயிரணுகளிடையே குறிப்புகள் செலுத்தும் சிறு மூலக்கூற்று புரதங்களாகிய இண்டர்லூக்கின்-4, இண்டர்லூக்கின்-5 ஆகியவற்றைக் கண்டறிந்ததற்காகவும் இவர் புகழ் பெற்றுள்ளார்.  

2014 ஆம் ஆண்டு, இவரும் சேம்சு ஆலிசனும் சேர்ந்து உயிரிய மருந்தியல் துறைக்கான தாங்கு பரிசை வென்றனர்..  

## வாழ்க்கைச் சுருக்கம்
தசுக்கு ஓஞ்சோ கியோட்டோ பல்கலைக்கழகத்தில் மருத்துவப் பட்டத்தை 1966 இல் பெற்றார், பிறகு அங்கேயே மருத்துவ வேதியியலில் 1975 இல் யசுத்தோமி நிசிசுக்கா மற்றும் ஒசாமு அயாயிசி ஆகியோர்களின் நெறியாள்கையில் முனைவர் பட்டம் பெற்றார்.  

1971 முதல் 1974 வரை இவர் வாசிங்டன் காரினிகிக் கழகத்தின் உயிரிக்கருவியல் துறையிலும் அமெரிக்காவின் தேசிய குழந்தை நலமும் மாந்த வளர்ச்சிக்குமான கழகத்திலும் வருகைச் சிறப்பாளராகவும இருந்தார். இதன் பின்னர் இவர் 1974 முதல் 1979 வரை தோக்கியோ பல்கலைக்கழகத்தில் மருத்துவத்துறையில் துணைப்பேராசிரியராக இருந்தார். 1979 முதல் 1984 வரை ஒசாகா பல்கலைக்கழகத்தின் மருத்துவக் களத்தில், மரபணுவியல் துறையில் பேராசிரியராகவும் துறைத்தலைவராகவும் இருந்தார்.
# 2-எப்டேனால்



**2-எப்டேனால்** *(2-Heptanol)* என்பது C<sub>7</sub>H<sub>16</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எப்டேனாலின் ஒரு மாற்றியம் 2-எப்டேனால் ஆகும். இதுவோர் இரண்டாம்நிலை ஆல்ககாலாகக் கருதப்படுகிறது. ஏழு கார்பன்கள் கொண்ட நேர்கோட்டு சங்கிலியில் இரண்டாவது கார்பனின் மீது ஐதராக்சில் குழு இச்சேர்மத்தில் இணைக்கப்பட்டிருக்கும்.  

2-எப்டேனால் சமச்சீரின்மை இல்லாத சேர்மமாகும். எனவே இச்சேர்மத்திற்கு (ஆர்)- மற்றும் (எசு)- மாற்றியன்கள் காணப்படுகிறது.
# கிறித்தைன் தார்தன்


**கிறித்தைன் மான்** *(Christine Mann)* எனப்பட்ட **முனைவர் கிறித்தைன் தார்தன்** *(Dr. Christine Darden)* (பிறப்பு: செப்டம்பர் 10, 1942 ) ஓர் அமெரிக்கக் கணிதவியலாளரும் தரவுப் பகுப்பாய்வாளரும் வானியக்கப் பொறியாளரும் ஆவார். இவர் நாசாவில் 40 ஆண்டுகளுக்கு வானியக்கவியலில் தன் வாழ்நாளைச் செலவிட்டார். இவர் அப்போது மீயொலி விரைவுப் பறப்பு, ஒலிமுழக்கம், ஆகியவற்ரில் ஆய்வு மேற்கொண்டார். இவர் 1967 இல் இலாங்லே ஆராய்ச்சி மையத்தில் சேரும் முன்பு வர்ஜீனியா பல்கலைக்கழகத்தில் கணிதவியலில் மூதறிவியல் பட்டம் பெற்று அங்கே கல்வி பயிற்றுவித்துள்ளார். இவர் ஜார்ஜ் வாசிங்டன் பல்கலைக்கழகத்தில் பொறியியலில் 1983 இல் முனைவர் பட்டம் பெற்றார். இவர் தனறிவியல் புலத்தில் பல ஆய்வுக் கட்டுரைகளை வெளியிட்டுள்ளார். இவர்தான் முதலில் இலாங்லே ஆராய்ச்சி மையத்தில் முதுநிலை செயல் அலுவலராக பதவி உயர்வு தரப்பட்ட ஆப்பிரிக்க அமெரிக்கப் பெண்மணி ஆவார். இது கூட்டாட்சிப் பொதுப்பணியிலேயே உயர்தரப் பதவியாகும்.  

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு, எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தார்தன் ஒருவர் ஆவார்.  

## இளமையும் வாழ்க்கைப்பணியும்

## நாசாவின் மாந்தக் கணிப்பாளர்கள்

## விருதுகள்
# 2-நோனேனால்



**2-நோனேனால்** *(2-Nonanol)* என்பது C<sub>9</sub>H<sub>20</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெள்ளரிக்காயின் நறுமணத்தை இச்சேர்மம் பெற்றுள்ளது. ஆயிசுட்டர்கள் எனப்படும் இருவோட்டு மெல்லுடலி வகை உயிரினங்களில் இச்சேர்மம் அடையாளம் காணப்பட்டுள்ளது . பெரமோன்கள் எனப்படும் இனக்கவர்ச்சி இயக்கு நீராக இது பல பூச்சிகளால் பயன்படுத்தப்படுகிறது. வர்த்தக முறையாகவும் இச்சேர்மம் விற்பனைக்குக் கிடைக்கிறது.
# 3-ஐதராக்சிபியூட்டேனால்



**3-ஐதராக்சிபியூட்டேனால்** (*3-Hydroxybutanal*) என்பது (CH<sub>3</sub>CH(OH)CH<sub>2</sub>CHO) என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். அசிட்டால்டால், ஆல்டால் என்ற பெயர்களாலும் இச்சேர்மம் அறியப்படுகிறது. H<sub>3</sub>C−CH(OH)−CH<sub>2</sub>−CH=O என்ற கட்டமைப்பு வாய்ப்பாடு இதை அடையாளப்படுத்துகிறது. ஓர் ஆல்டால் (R−CH(OH)−CHR'−C(=O)−R") சேர்மம் என இது வகைப்படுத்தப்படுகிறது.  
மேலும் "ஆல்டால்" என்ற சொல் குறிப்பாக 3-ஐதராக்சிபியூட்டேனால் சேர்மத்தைக் குறிக்கும். இது முறையாக அசிடால்டிகைடின் (CH<sub>3</sub>CHO) இருபடியாதல் விளைபொருளாகும். அடர்த்தியான நிறமற்ற அல்லது வெளிர்-மஞ்சள் திரவமான இது, பல்வேறு தாக்கங்களைக் கொண்ட பல்துறை மற்றும் மதிப்புமிக்க இடைநிலையாகும். [2] இந்த சேர்மத்தில் நாற்தொகுதி மையம் உள்ளது. இருப்பினும் இந்த அம்சம் பெரும்பாலும் பயன்படுத்தப்படுவதில்லை. இச்சேர்மம் முற்காலத்தில் தூக்க மருந்தாகவும் மயக்க மருந்தாகவும் பயன்படுத்தப்பட்டது .  

## தயாரிப்பு
நீர்த்த சோடியம் ஐதராக்சைடுடன் வினைபுரியும்போது அசிட்டால்டிகைடு இருபடியாக்கப்படுகிறது.:  

:CH<sub>3</sub>CH(OH)CH<sub>2</sub>CHO -> CH<sub>3</sub>CH\dCHCHO + H<sub>2</sub>O  

3-ஐதராக்சிபியூட்டேனாலை ஐதரசனேற்றம் செய்தால் 1,3-பியூட்டேன் டையால் கிடைக்கிறது:  

:CH<sub>3</sub>CH(OH)CH<sub>2</sub>CHO + H<sub>2</sub> → CH<sub>3</sub>CH(OH)CH<sub>2</sub>CH<sub>2</sub>OH  

இந்த டையால் 1,3-பியூட்டாடையீனின் முன்னோடியாகும், இது பல்வேறு பலபடிகளுக்கு முன்னோடியாகும்.  

தன்னிச்சையாகவும் 3-ஐதராக்சிபியூட்டேனால் பலாபடியாக்கம் அடைகிறது. ஆனால் தண்ணீரைச் சேர்ப்பதன் மூலம் அதை நிறுத்தலாம்.  

## பயன்
ஆல்டால் வாசனை திரவியங்கள் தயாரிப்பதிலும், நுரை மிதப்பு முறையில் தாதுவை தூய்மையாக்கவும் பயன்படுத்தப்படுகிறது.  

## இதையும் காண்க
- காமா-ஐதராக்சிபியூட்டரால்டிகைடு
# அராக்கிடைல் ஆல்ககால்



**அராக்கிடைல் ஆல்ககால்** *(Arachidyl alcohol)* என்பது C<sub>20</sub>H<sub>42</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1-ஐகோசனால் என்ற பெயராலும் இதை அழைக்கிறார்கள். மெழுகைப் போன்ற இப்பொருள் அழகு சாதனப் பொருட்களில் ஒரு மிருதுவாக்கியாகப் பயன்படுகிறது. இதுவொரு நேர்சங்கிலி கொழுப்பு ஆல்ககாலாகும். அராக்கிடிக் அமிலம் அல்லது அராக்கிடோனிக் அமிலம் போன்றவற்றை ஐதரசனேற்றம் செய்வதன் வழியாக அராக்கிடைல் ஆல்ககாலைத் தயாரிக்கிறார்கள். இவ்விரண்டு அமிலங்களும் நிலக்கடலை எண்ணெயில் காணப்படுகின்றன. இலத்தீன் மொழியில் நிலக்கடலை செடிக்கு அராக்கிசு என்ற பெயராகும். எனவே அராக்கிட் அமிலம் என்ற பெயர் இதிலிருந்து வருவிக்கப்பட்ட பெயராகும்.
# லாக்டால்டிகைடு



**லாக்டால்டிகைடு** *(Lactaldehyde)* என்பது C<sub>3</sub>H<sub>6</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெத்தில் கிளையாக்சால் வளர்சிதைமாற்றப் பாதையில் ஒர் இடைநிலையாக இது கருதப்படுகிறது. கிளிசரால் டியைதரசனேசு மெத்தில்கிளையாக்சாலை டி-லாக்டால்டிகைடாக மாற்றுகிறது. பின்னர் இது ஆல்டிகைடு டியைதரசனேசால் லாக்டிக் அமிலமாக ஆக்சிசனேற்றம் செய்யப்படுகிறது .  

திறந்த சங்கிலி வடிவம், வளைய எமியசிட்டால் வடிவம், கரைசல், படிகம், ஒருபடி, இருபடி எனப்பல வடிவங்களில் லாக்டால்டிகைடு காணப்படுகிறது. படிகவடிவத்தில் 1,4-டையாக்சேன் வளைய கூடுடன் எமி அசிட்டால் இருபடிகளாக மூன்று சுழல்வடிவங்கள் தோன்றுகின்றன.  

சமநிலையில் உள்ள கரைசலில் மிகக்குறைந்த அளவு ஒற்றைப்படியும் குறைந்தது ஒரு ஐந்து உறுப்பு வளைய இருபடியும் இருக்கின்றன .
# 3,4-டையைதராக்சிபீனைலசிட்டால்டிகைடு



**3,4-டையைதராக்சிபீனைலசிட்டால்டிகைடு** *(3,4-Dihydroxyphenylacetaldehyde)* என்பது C<sub>8</sub>H<sub>8</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டோபமைன் என்ற பிரதானமான மூளை நரம்புகடத்தியின் முக்கியமான வளர்சிதைப்பொருள் 3,4-டையைதராக்சிபீனைலசிட்டால்டிகைடு ஆகும். நியூரான்களில் நிகழும் டோபமைனின் அனைத்து நொதிவழி வளர்சிதை மாற்றமும் இச்சேர்மத்தின் வழியாகவே நிகழ்கின்றன. பார்க்கின்சன் நோயின் நோய் தோன்றும் வழிமுறையில் 3,4-டையைதராக்சிபீனைலசிட்டால்டிகைடு ஒரு முக்கியப்பங்கு வகிப்பதாக கேட்டெகோலால்டிகைடு கருதுகோள் தெரிவிக்கிறது . வேதித்தொகுப்பு முறையில் இச்சேர்மத்தை தயாரிக்க இயலும். ஆல்டிகைடு டியைதரசனேசால் பிரதானமாக 3,4-டையைதராக்சிபீனைலசிட்டால்டிகைடு நச்சுநீக்கம் செய்யப்படுகிறது.
# பிறவிக் குறை

**பிறவிக் குறை** (*Birth defects*) என்பது ஒரு கருப்பையில் உள்ள சிசுவின் வடிவம் அல்லது செயல்களில் ஏற்படும் பிறழ்வு நிலைகளைக்  

(வளர்சிதைமாற்றக் கோளாறுகளைக்) குறிக்கின்றது. இந்தக் குறைகளினால் பிறக்கும் குழந்தைகள் மாற்றுத்திறனாளிகளாக பாதிக்கப்படலாம். அவ்வாறான குறைகள் அவர்களுக்கு உடல் , மனவளர்ச்சிக் குறையாகவோ அல்லது வளர்ச்சிக் குறையாகவோ இருக்கலாம். இவ்வகையான குறைகளின் பாதிப்பின் தீவிரத் தன்மையானது குறைவான பாதிப்பு முதல் அதீத பாதிப்பாகவும் இருக்கலாம். பிறவிக் குறையை இரு பகுதிகளாகப் பிரிக்கலாம். அதில் முதலாவது உடற் கட்டமைப்பு குறைபாடு மற்றொன்று செயற்பாட்டுக் குறை. இதில் உடற் கட்டமைப்புக் குறை என்பது அவர்களின் உடல் வடிவத்தில் வழக்கத்திற்கு மாறாக இருக்கும் குறையைக் குறிக்கின்றது. செயற்பாட்டுக் குறை என்பது உடல் செயல்படுவதில் ஏற்படக் கூடிய பிரச்சினைகளைக் குறிக்கின்றது. செயற்பாட்டுக் குறையானது வளர்சிதைமாற்ற குறைகள் மற்றும் சிதைவுறு குறைகள் (இழையம் மற்றும் உள்ளுறுப்பு போன்றவற்றில் ஏற்படும் பிரச்சினைகள்) போன்றவற்றையும் உள்ளடக்கியுள்ளது. கருத்தரிப்பு காலங்களில் ஏற்படும் உயிர்ச்சத்து பி குறைபாடு, மது அருந்துதுதல் அல்லது புகையிலை பிடித்தல் மற்றும் கட்டுப்படுத்த இயலாத நீரிழிவு நோய் அல்லது 35 வயதிற்கு மேல் கருத்தரித்தல் போன்றவற்றினாலும் பிறவிக்குறை ஏற்படுகிறது. பிறவிக் குறை ஏற்படுவதற்குப் பல காரணங்கள் இருப்பதாக பெரும்பான்மையான மக்கள் நம்புவதாக கருதப்படுகிறது. பிள்ளைப் பேறுக்கு முன்பான சோதனையின் மூலம் பல நோய்களின் அறிகுறிகளைக் கண்டறிய இயலும். மருத்துவச் சிகிச்சை அளித்தல் ,மருந்து உட்கொள்ளுதல் அல்லது அறுவைச் சிகிச்சை செய்தல் போன்ற பல வகைகளில் சிகிச்சைகள் அளிக்கப்படுகின்றன. அமெரிக்க ஐக்கிய நாடுகளில் பிறக்கும் 3 விழுக்காடு குழந்தைகளுக்கு பிறவிக் குறை இருப்பது கண்டறியப்பட்டுள்ளது. 1990 இல் 751,000 ஆக இருந்த இறப்ப்பு வீதம் 2015 இல் 628,000 ஆக குறைந்துள்ளது. இதில் பெரும்பானமையான இறப்புகள் இதயக் குழலிய நோய் (303,000) மற்றும் முள்ளந்தண்டு வட நோய் (65,000) போன்றவற்றினால் இறக்கிறார்கள்.
# சேம்சு ஆலிசன்


**சேம்சு பாற்றிக்கு ஆலிசன்** (*James Patrick Allison*, பிறப்பு: ஆகத்து 7, 1948) அமெரிக்க நோய் எதிர்ப்பாற்றலியலாளரும் 2018 ஆம் ஆண்டின் மருத்துவம் அல்லது உடலியங்கியல் நோபல் பரிசாளரும் ஆவார். இவர் எம். டி. ஆண்டர்சன் புற்றுநோய் நடுவத்தில் பேராசிரியராகவும் நோய் எதிற்பாற்றலியல் துறையின் தலைவராகவும், அதே நிறுவனத்தின் நோய் எதிர்ப்பாற்றலிய மருத்துவத் தளத்தின் செயல் இயக்குநராகவும் இருக்கின்றார்.  

இவருடைய கண்டுபிடிப்புகளால் மிகவும் கடுமையான புற்றுநோய் வகைகளுக்குப் புதிய மருத்துவத் தீர்வுகள் கிடைத்துள்ளன. இவர் புற்றுநோய் ஆய்வு நடுவம் (Cancer Research Institute, (CRI)) என்னும் நிறுவனத்தில் இயக்குநராகவும் உள்ளார். டி-உயிரணு (T-cell) என்பதன் வளர்ச்சியிலும், அதன் இயக்கத்திலும் நெடுங்காலமாக ஆர்வம் கொண்டிருந்தார்.புற்றுநோய்க் கட்டிகளுக்குத் தீர்வாக உடலின் நோய் எதிர்ப்பாற்றலியல் அடிப்படையிலான மருத்துவத் தீர்வு முறைகளை வளர்த்தெடுத்தார். டி-உயிரணு எதிர்ப்புப்பொருள் உணரிப் புரதத்தை இவர்தான் முதன்முதலாகக் கண்டுபிடித்தார்.  
2014 இல் உயிரிய மருந்தியல் துறைக்கான சீனாவின் தாங்கு பரிசும், 2018 இல் மருத்துவம் அல்லது உடலியங்கியல் பிரிவுக்கான நோபல் பரிசும் சப்பானியர் தசுக்கு ஓஞ்சோவுடன் இணைந்து பெற்றார்.  

## இளமை வாழ்க்கை
சேம்சு ஆலிசன் ஆகத்து மாதம் 7 ஆம் நாள் 1948 இல் அமெரிக்காவில் தெக்குசாசு மாநிலத்தில் ஆலிசு (Alice) என்னுமிடத்தில் பிறந்தார். இவரின் பெற்றோர்களாகிய தாய் கான்சிட்டன்சு கலுலா (இலின், Lynn) அவர்களுக்கும் தந்தை ஆல்பெர்ட்டு மர்ஃபி ஆலிசன் என்பாருக்கும் பிறந்த மூன்று மகன்களில் சேம்சு கடைசியாகப் பிறந்தார் ஆலிசன் ஆசுட்டினில் உள்ள தெக்குசாசு பல்கலைக்கழகத்தில் நுண்ணுயிரியியல் துறையில் இளங்கலைப் பட்டத்தை 1969 இல் பெற்றார், அதன் பின்னர் இவர் அதே பல்கலைக்கழகத்தில் 1973 இல் உயிரியல் துறையில் சி. பேரி கிட்டோ என்பாரின் நெறியாள்கையில் முனைவர்ப் பட்டம் பெற்றார்  

## தனிப்பட்ட வாழ்க்கை
ஆலிசன், எம்.டி ஆண்டர்சன் நிறுவனத்தின் உடன் பணியாளர் பதுமினி சர்மாவை மணந்துள்ளார். ஆலிசனுக்கு அகவை பதினொன்றிருக்கையில் அவருடைய தாயார் இலிம்ஃபோமா என்னும் புற்றுநோயால் இறந்தார். இவருடைய உடன்பிறந்தார் 2005 இல் ஆண்மைச்சுரப்பிப் புற்றுநோயால் இறந்தார். இவர் ஆர்மோனிக்கா என்னும் இசைக்கருவியை ஓர் இசைக்குழுவுக்காக வாசிக்கின்றார்
# உதடு மற்றும் அண்ணப் பிளவை


வயிற்றில் இருக்கும் குழந்தை வளரும்போது உதட்டில் இருக்கும் திசுக்கள் ஒழுங்காகச் சேராததின் விளைவே இதுவாகும். இது ஒரு பிறவிக் குறைபாடு ஆகும். பெரும்பாலான சந்தர்ப்பங்களில் இதற்கான காரணங்கள் தெரியவில்லை. என்றாலும் இதற்கான காரணங்களாக கருவுற்ற காலத்தில் புகைப்பிடித்தல். சற்கரை நோய், உடற் பருமன், வயதான காலத்தில் கற்பம் தரித்தல் மற்றும் சில மருந்துகளை உட்கொள்ளுதல் (சில வலிப்பு நோய் மருந்துகள் போன்றவை) கூறப்படுகின்றன. உதடு மற்றும் அண்ணப் பிளவானது கருவுவுற்ற காலத்தில் மேற்கொள்ளப்படும் கேளா ஓலியலை பரிசோதனையின் போது கண்டறியப்படுகிறது.  

உதடு மற்றும் அண்ணப் பிளவானது அறுவைச் சிகிச்சையின் மூலம் சரிசெய்யப்படுகிறது. பிளவுபட்ட உதட்டுக்கான அறுவைச் சிகிச்சையானது பிறந்த சில மாதங்களிலும், பிளவுபட்ட அண்ணத்துக்கான அறுவைச் சிகிச்சையானது பிறந்த பதினெட்டு மாதங்களுக்கு முன் செய்யப்படுகிறது. பேச்சுப் பயிற்சியும் பல் மருத்துவமும் தேவைப்படலாம். இதனுடன் பொருத்தமான சிகிச்சை மேற்கொள்வது நல்லது.  

வளர்ந்த நாடுகளில் பிறக்கும் 1000 குழந்தைகளில் ஒன்று முதல் இரண்டு வரையிலான குழந்தைகள் உதடு மற்றும் அண்ணப் பிளவு குறைபாட்டுடன் பிறக்கின்றன. அண்ணப் பிளவு குறைபாட்டானது பொதுவாக பெண் குழந்தைகளின் எண்ணிக்கையை விட இருமடங்கு ஆண் குழந்தைகளுக்கு ஏற்படுகிறது. 2013 ஆம் ஆண்டில், இது உலகளாவிய அளவில் 3,300 இறப்புகளை ஏற்படுத்தியது. ஆனால் இது 1990 இல் ஏற்படுத்திய 7,600 இறப்புகள் என்ற எண்ணிக்கையில் இருந்து குறைந்த எண்ணிக்கை ஆகும். இந்தக் குறைபாடானது முன்பு ஆங்கிலத்தில் முயல் உதடு என்று முயலின் உதட்டை ஒப்பிட்டு ஹேர்-லிப் என அழைக்கப்படது, ஆனால் தற்போது இச்சொல் மனதைப் புண்படுத்தும் சொல்லாக கருதப்படுகிறது. இந்நக் குறைபாடு மனிதர்களுக்கு மட்டுமல்லாது நாய்களுக்கும் உண்டாகிறது.
# ஊசிப்புழு நோய்த் தொற்று


## வரலாறு
வெள்ளைப்பூண்டு இந்த நோய்த் தொற்றுக்கு மருந்தாக இந்தியா, சீனா, எகிப்து மற்றும் கிரேக்கம் (நாடு) போன்ற நாடுகளில் பயன்படுத்தப்பட்டு வந்துள்ளது. இப்போக்கிரட்டீசு (459–370 கி.மு) நோயின் ஒட்டுண்ணிகளுக்கு மருந்தாக பூண்டினைக் குறிப்பிட்டுள்ளார். ஜெர்மனி தாவரவியலாளர் லானிசரஸ் (1564) நோய்த் தொற்றிற்கு பூண்டினை மருந்தாக குறிப்பிட்டுள்ளார். ஆனால் வெறும் வெள்ளைப் பூண்டினை தோலில் பயன்படுத்தினால் சருமப் பாதிப்புகள் ஏற்படும்.
# ஐசோக்சசோல்



**ஐசோக்சசோல்** *(Isoxazole)* என்பது C<sub>3</sub>H<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோல் சேர்மம் என வகைப்படுத்தப்படுகிறது. இச்சேர்மத்தில் அசோலுடன் நைட்ரசனை அடுத்து ஓர் ஆக்சிசன் இடம் பெற்றிருக்கும். இத்தகைய வளையங்களைப் பெற்றுள்ள சேர்மங்கள் என்றும் இதை வகைப்படுத்துகிறார்கள். ஐசோக்சசோலிலிருந்து வழிப்பெறுதியாக வரவழைக்கப்பட்ட ஒற்றை இணைதிற தனியுறுப்பு ஐசோக்சசோலைல் எனக் கருதப்படுகிறது.  

ஐபோடெனிக் அமிலம், முசிமோல் உள்ளிட்ட சில இயற்கைப் பொருட்களில் ஐசோக்சசோல் வளையங்கள் காணப்படுகின்றன. காக்சு-2 தடுப்பியான வால்டிகாக்சிப் (பெக்சுட்ரா) உள்ளிட்ட எண்ணற்ற மருந்துகள் தயாரிப்புக்கும், ஆம்பா என்று சுருக்கியழைக்கப்படும் α-அமினோ-3-ஐதராக்சி-5-மெத்தில்-4-ஐசோக்சசோல்புரோப்பியானிக் அமிலம் என்ற நரம்புக்கடத்தி முன்னோடிக்கும் ஐசோக்சசோல் சேர்மமே அடிப்படையாகும். பியூராக்சான் என்ற வழிப்பெறுதியானது ஒரு நைட்ரிக் அமில வழங்கியாகும்.  
ஐசோக்சசோலைல் தொகுதியானது குளோக்சாசில்லின், டைகுளோக்சாசில்லின், புளு குளோக்சாசில்லின் உள்ளிட்ட பல பீட்டா-லாக்டமேசு-தடுப்பு நுண்மக் கொல்லிகளில் காணப்படுகிறது. லெபுளுனோமைடு என்ற மருந்து ஒரு ஐசோக்சசோல் வழிப்பெறுதி மருந்தாகும்.  

ஐசோக்சசோல் வளையங்களைக் கொண்டிருக்கும் வளர்வினை ஊக்கிகளுக்கு உதாரணமாக தானாசோல், ஆண்ட்ரோய்சோக்சசோல் போன்றவற்றைக் குறிப்பிடலாம்.  

## இவற்றையும் காண்க
- ஆக்சசோல்
- பிர்ரோல்
- பியூரான்
- எளிய அரோமாட்டிக் வளையம்